Държавен вестник, бр. 105, 2004 г., стр. 15

Б Р О Й  105
Д Ъ Р Ж А В Е Н   В Е С Т Н И К
С Т Р .  15
В случай че се постанови решение за удовлет-
воряване на молбата, замолената договаряща
страна незабавно взима мерки за задържане под
стража на лицето, чиято екстрадиция се иска.
Молещата договаряща страна се информира без
отлагане за задържането под стража на това лице.
Всеки пълен или частичен отказ за удовлет-
воряване на молбата се обоснова със съответ-
ните причини.
Член 11
Допълнителна информация
Ако замолената договаряща страна счете за
недостатъчна информацията, представена за
обосноваване на молбата за екстрадиция, тя
може да поиска допълнителна информация.
Същевременно замолената договаряща страна
може да вземе необходимите мерки за осигуря-
ване на наблюдение на лицето, чиято екстради-
ция се иска, за да се предотврати възможността
то да напусне територията є.
В случая, предвиден в алинея 1 на този член,
за искащата екстрадиция договаряща страна
взима необходимите мерки, за да представи на
другата договаряща страна допълнителна ин-
формация в максимално кратък срок.
Член 12
Задържане до получаване на молбата
за екстрадиция
В спешни случаи и при предположение за
наличие на основания, че лицето, чиято екстра-
диция се иска, може да се укрие, молещата дого-
варяща страна има право да се обърне към замо-
лената договаряща страна с молба за задържане
на исканото лице до получаването на молбата за
екстрадиция. Такава молба се подписва от съот-
ветното длъжностно лице на централния орган
и може да бъде предадена чрез Международната
организация на криминалната полиция—Интер-
пол, или директно, включително и чрез елект-
ронни средства за предаване на данни.
Тази молба трябва да съдържа:
1) необходимата информация за лицето,
чието задържане се иска, включително сведе-
ния за гражданството и мястото на пребивава-
не, както и описание на външността му;
2) кратко описание на фактическите обстоя-
телства на престъплението, в извършването на
което лицето се обвинява или за извършването
на което е осъдено, включително сведения за
времето и мястото на извършването му, както и
за материалната щета, ако такава е причинена;
3) заверено копие от постановлението (оп-
ределението) за задържане под стража или от
присъдата, влязла в законна сила, или заверено
извлечение от обвинителната му част и от при-
съдата, постановена срещу лицето;
4) съобщение за наказанието, което може да
бъде наложено или е било наложено за дадено-
то престъпление, включително сведения за това,
каква част от срока на наказанието “лишаване
от свобода” вече е изтърпяна;
5) декларация за това, че молбата за екстра-
диция на даденото лице и необходимите доку-
менти ще бъдат незабавно изпратени.
Замолената договаряща страна незабавно
взема решение по тази молба в съответствие
със законодателството си и веднага информира
за това молещата договаряща страна.
Лице, задържано на основание на такава
молба, трябва да бъде задържано под стража,
но се освобождава след изтичане на 30 дни от
момента на задържането, ако не постъпи мол-
ба за екстрадиция.
Освобождаването на лицето в съответствие
с алинея 4 на този член не е пречка за повтор-
ното му арестуване и задържане под стража с
цел екстрадиция при получаването на молбата
за екстрадиция и необходимите документи.
Член 13
Предаване на лица
След получаване на уведомлението за удов-
летворяване на молбата за екстрадиция дого-
варящите страни във възможно най-кратък срок
определят времето, мястото и процедурата за
предаване на исканото лице.
Процедурата за предаване на исканото лице
включва и съставяне на протокол за предава-
не в два екземпляра, подписан от компетент-
ните органи на двете договарящи страни. При
необходимост пълномощията на представите-
лите на молещата договаряща страна за полу-
чаване на исканото лице могат да се удосто-
верят със съответните документи, съгласно
предварителна договореност между договаря-
щите страни.
Лицето се приема от територията на замоле-
ната договаряща страна в срока, съгласуван
между двете страни. Ако лицето не бъде прието
в договорения срок, замолената договаряща
страна може да го освободи и да откаже да го
екстрадира.
Ако по независещи от нея обстоятелства,
някоя от договарящите страни не може навре-
ме да предаде или да приеме лицето, подлежа-
що на екстрадиция, тя незабавно информира за
това другата договаряща страна. Договарящи-
те страни съвместно определят нов срок за пре-
даване, като при това се прилагат разпоредбите
на алинея 3 от този член.
Член 14
Отлагане на екстрадиция или временно
предаване
Ако лицето, чиято екстрадиция се иска, е
привлечено към наказателна отговорност или
е осъдено за друго престъпление на територи-
ята на замолената договаряща страна, екстра-
дицията му може да бъде отложена до прекра-
тяване на наказателното производство, до
приключване на изпълнението на присъдата
или до освобождаване от изтърпяване на нало-
женото наказание.